સમયની સાથે બધાં પોતાની જિંદગીમાં વધારે મશગૂલ થઈ જાય છે, પણ, એ યાદો હોય છે દરેક સંબંધની જે જીવાયેલી છે, તારી સાથેની 11-12 સાયન્સની તૈયારી યાદ છે, મોટાભાગની ટેસ્ટમાં આપણા ખરાબ માર્કસ યાદ છે! એકબીજાને આપેલો સહારો યાદ છે કે આપણે બોર્ડની એક્ઝામમાં સારુ કરી શકીશું. થોડોક મૂડ ખરાબ હોય તો તને મળીને સારો થઈ જતો એ યાદ છે, સેક્ટર-1 લેકની અમુક સાંજ યાદ છે, અડાલજની વાવ અને ઈન્દ્રોડા પાર્કનું ફોટોશૂટ યાદ છે! એક વાર હું બાઈક પર બેસુ એ પહેલા જ તે ઉપાડેલી બાઈક યાદ છે, અને હેલ્મેટનાં કારણે તને અવાજ પણ સંભળાતો નહોતો કે હું બોલાવું છું તને, ફોન કરવો પડેલો! કોલેજનાં રિઝલ્ટસ, ડી માર્ટની શોપિંગ, દરેક એક્ઝામની પ્રિપરેશન, એક જ બેંચ પર બેસીને બીજા લોકો વિશે કરેલી કૉમેન્ટસ, બર્થડે પાર્ટીસ, ફ્રેન્ડશિપ ડેસ, વોટ્સએપ સ્માઈલીઝ...!!!